**Отворене пријаве за Фулбрајт програм за гостујуће стипендисте за 2023/24. годину**

*Стипендије за јуниор и сениор истраживаче, предаваче на универзитетима и стручњаке са академских институција у Србији*

Амбасада Сједињених Америчких Држава у Србији расписала је позив за пријаву за Фулбрајт програм за гостујуће стипендисте за академску 2023/24. годину (*Fulbright Visiting Scholar Program* 2023-2024).

Овај постдокторски програм намењен је јуниор и сениор истраживачима, предавачима на универзитетима и стручњацима са академских институција у Србији.

Овај програм стипендистима пружа прилику да отпутују у Америку како би се укључили у напредна академска истраживања и/или предавања на универзитетском нивоу.

Сви кандидати заинтересовани за овај програм морају бити запослени на некој од високошколских институција у Србији.

Пријаве ће бити разматране у следећим областима:

агрономија, америчке студије, антропологија, археологија, архитектура, уметност, историја уметности, астрономија, биологија, пословна администрација, хемија, комуникације, компјутерске науке, креативно писање, плес, економија, образовне науке, инжењерство, науке о заштити животне средине, филм, географија, геологија, глобално здравље, владавина, историја, информационе науке, међународни односи, новинарство, књижевност, право, библиотекарство, лингвистика, математика, медицинске науке, музика, филозофија, физика, политичке науке, психологија, јавна управа, јавно здравље, регионалне студије, богословија, социјални рад, социологија, предавање енглеског језика као страног језика, позориште и урбано планирање.

Минимално трајање стипендије је 3 месеца, а максимално 9 месеци.

Профил кандидата:

* Држављани Републике Србије;
* Завршене докторске студије у области истраживања или предавања;
* Познавање говорног и писаног енглеског језика.

Кандидати који желе да се пријаве за овај програм треба да [попуне онлајн пријаву](https://apply.iie.org/apply/?sr=7b0ccd80-ca85-424d-b679-c39a60f341a6) и да аплоудују следећа документа у онлајн апликациони портал:

* Предлог истраживачког пројекта или плана за држање предавања у Америци;
* Потврда о запослењу у Србији (на енглеском или српском језику);
* СV;
* Три писма препоруке;
* Библиографија (уз истраживачки план) и/или силабус курса (за предаваче);
* Позивно писмо или имејл институције у Америци (уколико сте већ били у контакту);
* Копија пасоша.

**Рок за пријаву: 17. октобар 2022. године**

Више информација о овом програму и начину пријаве можете видети [овде](https://rs.usembassy.gov/fulbright-visiting-scholar-program-competition-2023-2024/).

Додатне информације о овом програму можете добити путем имејла BelgradeFulbright@state.gov.